CELEX: 22017D1284
Language: sl
Date: 2016-02-05 00:00:00
Title: Sklep Skupnega odbora EGP št. 1/2016 z dne 5. februarja 2016 o spremembi Priloge I (Veterinarske in fitosanitarne zadeve) k Sporazumu EGP [2017/1284]

20.7.2017   
               
               
                  SL
               
               
                  Uradni list Evropske unije
               
               
                  L 189/1
               
            SKLEP SKUPNEGA ODBORA EGP
      št. 1/2016
      z dne 5. februarja 2016
      o spremembi Priloge I (Veterinarske in fitosanitarne zadeve) k Sporazumu EGP [2017/1284]
      SKUPNI ODBOR EGP JE –
      ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
      ob upoštevanju naslednjega:
      
                  (1)
               
               
                  Izvedbeni sklep Komisije (EU) 2015/1358 z dne 4. avgusta 2015 o spremembi prilog XI, XII in XV k Direktivi Sveta 2003/85/ES v zvezi s seznamom laboratorijev, pooblaščenih za ravnanje z živim virusom slinavke in parkljevke, in minimalnimi standardi o biovarnosti, ki se uporabljajo zanje (1), je treba vključiti v Sporazum EGP.
               
            
                  (2)
               
               
                  Ta sklep se nanaša na zakonodajo v zvezi z živimi živalmi, ki niso ribe in živali iz akvakulture. Zakonodaja v zvezi s temi zadevami se ne uporablja za Islandijo, kakor je določeno v odstavku 2 uvodnega dela poglavja I Priloge I k Sporazumu EGP. Ta sklep se zato ne uporablja za Islandijo.
               
            
                  (3)
               
               
                  Ta sklep se nanaša na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu EGP. Ta sklep se zato ne uporablja za Lihtenštajn.
               
            
                  (4)
               
               
                  Prilogo I k Sporazumu EGP bi bilo zato treba ustrezno spremeniti –
               
            SPREJEL NASLEDNJI SKLEP:
      Člen 1
      Točka 1a (Direktiva Sveta 2003/85/ES) v delu 3.1 poglavja I Priloge I k Sporazumu EGP se spremeni:
      
                  1.
               
               
                  doda se naslednja alinea:
                  
                              „—
                           
                           
                              
                                 32015 D 1358: Izvedbeni sklep Komisije (EU) 2015/1358 z dne 4. avgusta 2015 (UL L 209, 6.8.2015, str. 11).“;
                           
                        
            
                  2.
               
               
                  besedilo prilagoditve (b) se nadomesti z naslednjim besedilom:
                  
                              „(b)
                           
                           
                              V delu A Priloge XI se na seznam držav članic, ki uporabljajo storitve instituta Pirbright v Združenem kraljestvu, doda beseda ‚Norveška‘.“
                           
                        
            Člen 2
      Besedilo Izvedbenega sklepa (EU) 2015/1358 v norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
      Člen 3
      Ta sklep začne veljati 6. februarja 2016 pod pogojem, da so bila predložena vsa uradna obvestila v skladu s členom 103(1) Sporazuma EGP (*1).
      Člen 4
      Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
      
         V Bruslju, 5. februarja 2016
         
            
               Za Skupni odbor EGP
            
            
               Predsednik
            
            Claude MAERTEN
         
      
      
         (1)  UL L 209, 6.8.2015, str. 11.
      
         (*1)  Navedena ni nobena ustavna zahteva.